יונתן רזאל

יונתן עדי רזאל (נולד ב-25 במאי 1973, כ"ג באייר תשל"ג) הוא זמר, פסנתרן, פזמונאי, מוזיקאי, מלחין, מעבד מוזיקלי ומנצח ישראלי. נצר למשפחת רזאל.

==קורות חיים==
רזאל נולד בשנת 1973 בניו יורק, כבן בכור לקרול ומיכה רזאל, מורה ומרצה. כשנתיים מאוחר יותר משפחתו עשתה עלייה לישראל והתיישבה בשכונת נחלאות בירושלים. לאחר עלייתם לארץ החלה המשפחה בתהליך חזרה בתשובה ולהתקרב לדת וליהדות.

כבר מילדותו התחבר למוזיקה קלאסית ולמד לנגן בפסנתר אצל פנינה זלצמן. במקביל הוא למד ניצוח אצל מנדי רודן והלחנה אצל אנדרה היידו ולב בוגוסלבסקי. רזאל הקים להקה משפחתית, יחד עם אֶחיו אהרן, יהודה וריקה. בשיא הצלחתה זכתה הלהקה להופיע בתוכנית של רבקה מיכאלי. רזאל התגייס לצה"ל כמוזיקאי מצטיין, ושירת כמעבד בלהקה צבאית. לאחר שחרורו, המשיך בלימודי הניצוח וכשסיים עבד כמנצח בתזמורת הקאמרית הישראלית ובתזמורת סימפונט רעננה.

לאחר כמה שנים חש רזאל כי הגיע למיצוי, ונטש את המוזיקה. הוא עבר ליישוב סוסיא, שם עבד כרועה צאן, ובמקביל למד פסיכולוגיה. תקופה מסוימת למד כאברך בישיבת הר המור. כעבור זמן מה קיבל הצעה לעבד שני שירים של יוני רכטר לביצוע תזמורתי, עבור קונצרט מחווה עם התזמורת הפילהרמונית הישראלית. לאחר ששמע הקלטה ווקאלית של אחד השירים, "עטור מצחך" בביצוע אביתר בנאי, החליט רזאל לקבל את ההצעה. הוא כתב עיבוד חדשני ומפתיע, אך נגני התזמורת סירבו לבצעו. בסופו של דבר בוצע השיר בליווי של פסנתר בלבד. הביצוע זכה לתגובות חמות, ואף נכלל מאוחר יותר באוסף "המיטב" של יוני רכטר. בנאי ורזאל נעשו חברים קרובים, והעלו מופע פיוטים משותף.

בשנת 2007, לאחר 12 שנות עבודה, יצא "סך הכל" – אלבום הבכורה שלו בהפקתו המוזיקלית של אביתר בנאי. האלבום כולל בעיקר טקסטים המושפעים ממקורות יהודיים שונים. הלחנים בו עדינים ומורכבים, וניתן לזהות בהם השפעות של יוני רכטר וסטיבי וונדר. מהאלבום יצאו לרדיו שלושה סינגלים: שיר הנושא - "סך הכל", "ציון" - דואט עם בנאי שזכה להצלחה גדולה, ו"ואני תפילתי". כמה חודשים לאחר צאת האלבום, קיים רזאל הופעת השקה מיוחדת בליווי רביעיית מיתרים, בה אירח את אביתר בנאי. לאחר מכן יצא לסיבוב הופעות סולו, כשהוא מלווה את עצמו בפסנתר.

בשנת ה'תשס"ט (2009) פרסם רזאל את השיר "והיא שעמדה", שאותו הלחין למילים מתוך ההגדה של פסח. השיר בוצע בדואט ביחד עם הזמר החסידי יעקב שוואקי במסגרת מופעו באמפיתיאטרון בקיסריה, זכה להצלחה גדולה, נחשב ללהיט גדול בציבור הדתי והחרדי, ואף זכה בתואר "שיר העשור" ב"מצעד העשור" שנערך בתחנת הרדיו הדתית רדיו קול חי.

בערב יום העצמאות ה'תש"ע (2010) נפצעה בתו באורח קשה מפגיעת ראש בתאונה ביתית. לאחר שהשתקמה לחלוטין, הלחין רזאל בעקבות האירועים את השיר "קטנתי" למילים מ. השיר זכה להצלחה רבה ונבחר לשיר השנה לשנת 2013 מטעם אקו"ם.

בדצמבר 2017 עורר דיון ציבורי בישראל לאחר שהדביק פיסת סרט דביק שחור על עיניו, כדי לא לראות נשים רוקדות בהופעתו. האירוע דווח גם באתר האינטרנט של העיתון הבריטי אינדפנדנט. כשלושה חודשים לאחר מכן התנצל אם פגע, והסביר שמטרת מעשהו הייתה לאפשר לנשים לרקוד בחופשיות, כיוון שלחלק מהנשים לא נעים לרקוד בפני גבר. במרץ 2019 לקראת הופעה במועצה אזורית בני שמעון התנה מנהלו האישי את קיום ההופעה באמצעות סעיף בחוזה האוסר על "ריקודים מעורבים" כמוסכם בהלכה היהודית. בראיון ביוני 2022, התייחס לפרשה שוב, וסיפר שהסערה סביב הפירוש המוטעה, לטענתו, של מעשהו, הייתה טראומתית מבחינתו, וכמעט גרמה לו לעזוב את מקצוע המוזיקה. במאי 2019 הוציא את "לא על צימוקים ולא על שקדים" במסגרת פרויקט שם עולם 2019.

ביוני 2020 הוציא את הסינגל "זוהר הרקיע". מילות השיר נלקחו מתוך התלמוד הבבלי, והשיר מבוצע בשיתוף פעולה עם זמר הרוק הישראלי ברי סחרוף. כחלק מהניסיון להעביר תחושת "מנטרה שמיימית", מופיעה בשיר שמיניית כלי נשיפה, אשר הבולטים מביניהם הם האבוב, בביצוע האבובנית ליאור חלילי, והקלרינט, בביצוע הקלרניתן אמיתי מן.

ב-4 ביוני 2024, השתתף רזאל בסינגל של משה פרץ, "הללויה".<ref></ref>

רזאל מיוצג על ידי FDD פרודקשיין.

== חיים אישיים ==
רזאל הוא אחיו של המוזיקאי אהרן רזאל (איתו הוא מופיע לעיתים ואף הקליט עמו מספר שירים), אחיה של המוזיקאית ריקה ון-לואן רזאל ובן דודו של הכנר ניצן-חן רזאל.
יונתן רזאל בתור חזן ב[[סליחות בבית הנשיא]]
רזאל נשוי ליעל, ואב לשמונה ילדים. מתגורר בגבעת זאב.

==פרסים ואותות==
* זמר השנה ושיר השנה לשנת ה'תשס"ח על שירו "ציון", מטעם ynet יהדות.
* פרס אקו"ם לעידוד פרסום היצירה על שם אמיתי נאמן למלחין לשנת 2010, על שירו "בין הצלילים".
* פרס אקו"ם לשיר השנה על שם משה וילנסקי לשנת 2013, על שירו "קטנתי".

==דיסקוגרפיה==
===אלבומים===
*סך הכל (2007) אלבום זהב (30,000+)
{| class="wikitable"
|1. ואני תפילתי
|-
|2. דרור יקרא
|-
|3. את פניך
|-
|4. סך הכל
|-
|5. אדון הסליחות
|-
|6. ציון
|-
|7. כל העולם כולו
|-
|8. עבדו את ה' בשמחה
|-
|9. אילו פינו
|-
|10. וארשתיך
|-
|11. ואתם
|-
|12. אם אין אני לי
|}
*בין הצלילים (2012) אלבום זהב
*פותח לב (2017)
*הופעה בהיכל התרבות בת"א (2018) אלבום הופעה
* 50 (2023)

===אלבומים בהם השתתף===

* עבדו את ה' בשמחה! - יחד עם אהרן רזאל ולהקת "Special עלי שיח" (סינגל, ה'תשע"ד)
* תפילת הרב - יחד עם יוסף הרקדן והרב שמואל אליהו
* בנים אתם של ברוך לוין - דואט עם לוין בשיר קום התהלך (2015)
* צמאה 2 - כאיל תערוג (2015)
* צמאה 3 - וידעו כי אתה (2016)
* מונה 7 - הכל לטובה, מונה רוזנבלום, 2017
* צמאה 4 - יעלה תחנוננו (2017)
* צמאה 5 - אין עוד מלבדו (2019)
רזאל השתתף גם בשירים "מים רבים", "לא חסרת דבר" ו"להיות אחת ממש", שירים שהופיעו באלבומיו של אהרן אחיו ובהם הם שרים יחד.
ובפרויקט יעלה ויבוא דיסק א' בשיר "חלקת אלוהים"

===סינגלים===
*מהגר (2022)
*הנה ימים באים (שם).

== ראו גם ==
* שירת קרליבך

==קישורים חיצוניים==

===רשתות חברתיות===
* 

===ראיונות===
* 
* 
* 
* [https://www.hidabroot.org/video/57229 ריאיון עם יונתן רזאל], בתוכנית אומן באמונה, באתר הידברות
* 
* 
* 
* נתנאל לייפר, [http://musicjew-netanel.blogspot.com/2011/01/blog-post_04.html סך הכל לא רע... ביקורת על האלבום סך הכל של היוצר יונתן רזאל] מוזיקה יהודית מקורית
* .
* 
* 
* 
* 
* 
* 
* [http://www.meirtv.co.il/site/content_idx.asp?idx=16565&cat_id=3700 ריאיון עם יונתן רזאל] בתוכנית ניגון של הלב בערוץ מאיר
* 
* 
* 
* 
* 
* 
* 
* 
* 
* 
* 
* [http://www.nillydagan.com/מלחיני-משוררים-סיון-התשעו/2079-יונתן-רזאל יונתן רזאל באסופת "מלחיני משוררים ישראלים"] בעריכת דודו אלהרר, האתר של נילי דגן

== הערות שוליים ==

קטגוריה:ישראלים ילידי ארצות הברית
קטגוריה:זמרים חסידיים
קטגוריה:זמרים ישראלים
קטגוריה:מנצחים ישראלים
קטגוריה:מעבדים מוזיקליים ישראלים
קטגוריה:מלחינים ישראלים
קטגוריה:פזמונאים ישראלים
קטגוריה:זמרים השרים בעברית
קטגוריה:אמנים ישראלים שחזרו בתשובה
קטגוריה:מוזיקאים ירושלמים
קטגוריה:מוזיקאים ישראלים
קטגוריה:מלחיני מוזיקה חסידית
יונתן
קטגוריה:זוכי פרס אקו"ם
קטגוריה:בוגרי האקדמיה למוסיקה ולמחול בירושלים
קטגוריה:בוגרי ישיבת הר המור
קטגוריה:חברי להקות צבאיות ישראליות
קטגוריה:עולים בשנות ה-1970
קטגוריה:אמני FDD
קטגוריה:גבעת זאב: אישים
קטגוריה:ישראלים שנולדו ב-1973